Joda

Joda () – išgalvoto „Žvaigždžių karų“ pasaulio veikėjas, Didysis Mokytojas, vienas galingiausių ir išmintingiausių savo laikų džedajų.

George Lucas daugelį Jodos gyvenimo detalių nusprendė palikti nežinomas. Nei Jodos rūšis, nei jo gimtasis pasaulis nėra įvardijami, „Žvaigždžių karų“ duomenų bazėje paminėta, kad Joda esąs „nežinomos rūšies“.Yoda. Starwars.com. Nuoroda tikrinta 2022-07-01. Išskirtinę Jodos kalbėsenos manierą sugalvojo G. Lucas ir Lawrence Kasdan, o išplėtojo Frank Oz.Archyvinės kopijos Ghostarchive ir : 

 Filmuose 
Joda pirmąkart pavaizduotas 1980 m. filme „Imperija kontratakuoja“. Joda vaizduojamas kaip nedidelis žalias humanoido pavidalo ateivis, gerai įvaldęs Jėgą ir einąs Džedajų ordino Didžiojo Mokytojo pareigas.

Filme „Imperija kontratakuoja“ ir paskesniuose filmuose Jodą įgarsino ir jo lėlę valdė Frank Oz.Beyond Yoda – The Work And Life Of Frank Oz. Culture Slate. Nuoroda tikrinta 2022-07-01.

Pirmajame filme Joda apibūdinamas kaip Obivano Kenobio patarėjas, jis gyvena tremtyje pelkių planetoje Degoboje. Joda moko Luką Skaivokerį, kaip elgtis su Jėga. Filme „Džedajaus sugrįžimas“ Joda sulaukęs 900 metų miršta, tačiau vėliau sugrįžta Jėgos dvasios pavidalu.

Priešistorės trilogijoje Joda vadovauja Džedajų aukščiausiajai tarybai ir moko jaunuosius džedajus, kol jiems priskiriamas mokytojas. Kilus Klonų karams, Joda tampa Galaktikos Respublikos generolu ir vadovauja keletui legionų klonų karių. Karo pabaigoje Joda – vienas iš keleto džedajų, išgyvenusių po Įsako 66. Joda kovoja su imperatoriumi Palpatinu ir, pasiekęs aklavietę, yra priverstas slėptis. Tęsinio trilogijoje vėl pasirodo Jodos dvasia, ji pataria Lukui Skaivokeriui ir įgalina Rėją susigrumti su atgijusiu Palpatinu.

 Sąsajos 
Esama teigiančių, kad kai kurios filme „Imperija kontratakuoja“ Jodos ištartos frazės atliepia gnostikų idėjas: 

 Išnašos 

Kategorija:Žvaigždžių karų veikėjai